Περιστέρι, 23/8/2016

**ΑΝΑΚΟΙΝΩΣΗ**

Η Κ.Σ.Δ.Ε.Ο. "ΕΔΡΑ" στο πλαίσιο της λειτουργίας του Προγράμματος **«ΙΛΙΟΝ – Στήριξη – ΚΟΙΝΩΝΙΚΕΣ ΔΟΜΕΣ ΑΝΤΙΜΕΤΩΠΙΣΗΣ ΤΗΣ ΦΤΩΧΕΙΑΣ ΣΤΟ ΔΗΜΟ ΙΛΙΟΥ»,** ζητά να προσλάβει με σύμβαση εργασίας ιδιωτικού δικαίου ορισμένου χρόνου από **1-9-2016 έως 31-10-2016**:

* **ΠΕ/ΤΕ Κοινωνικό Λειτουργό,** προκειμένου να επανδρώσει τη Δομή του Κοινωνικού Παντοπωλείου
* **ΥΕ Στέλεχος Κουζίνας**, για τη Δομή του Κοινωνικού Συσσιτίου.

**ΠΡΟΫΠΟΘΕΣΕΙΣ ΣΥΜΜΕΤΟΧΗΣ:**

| **ΠΙΝΑΚΑΣ Α: ΘΕΣΕΙΣ ΑΠΑΣΧΟΛΗΣΗΣ (ανά κωδικό θέσης)** | | | | | |
| --- | --- | --- | --- | --- | --- |
| **01. ΠΕΡΙΦΕΡΕΙΑ ΑΤΤΙΚΗΣ- ΠΕΡΙΦΕΡΕΙΑΚΗ ΕΝΟΤΗΤΑ ΔΥΤΙΚΟΥ ΤΟΜΕΑ ΑΘΗΝΩΝ** | | | | | |
| **Κωδικός θέσης** | **Ενέργεια** | **Τόπος υλοποίησης** | **Ειδικότητα** | **Διάρκεια σύμβασης** | **Αριθμός**  **ατόμων** |
| **103** | **Κοινωνικό Παντοπωλείο** | **Δήμος Ιλίου** | **ΠΕ ΚΟΙΝΩΝΙΚΩΝ ΛΕΙΤΟΥΡΓΩΝ/ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ** | **2 Μηνών** | **1** |
| **109** | **Δομή Παροχής Συσσιτίου** | **Δήμος Ιλίου** | **ΥΕ ΣΤΕΛΕΧΟΣ ΚΟΥΖΙΝΑΣ** | **2 Μηνών** | **1** |

| **103** | **ΤΥΠΙΚΑ ΠΡΟΣΟΝΤΑ**  1) Πτυχίο ή δίπλωμα Κοινωνικής Εργασίας ή Κοινωνικής Διοίκησης με κατεύθυνση Κοινωνικής Εργασίας ΑΕΙ ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε.) ΑΕΙ της ημεδαπής ή ισότιμος τίτλος σχολών της ημεδαπής ή αλλοδαπής, αντίστοιχης ειδικότητας.  **ή**  Πτυχίο ή δίπλωμα Κοινωνικής Εργασίας ΤΕΙ ή το ομώνυμο πτυχίο ή δίπλωμα Προγραμμάτων Σπουδών Επιλογής (Π.Σ.Ε) ΤΕΙ ή αντίστοιχο κατά ειδικότητα πτυχίο ή δίπλωμα ΤΕΙ ή Προγραμμάτων Σπουδών Επιλογής (Π.Σ.Ε.) ΤΕΙ της ημεδαπής ή ισότιμο τίτλο σχολών της ημεδαπής ή αλλοδαπής, αντίστοιχης ειδικότητας ή το ομώνυμο ή αντίστοιχο κατά ειδικότητα πτυχίο ΚΑΤΕΕ ή ισότιμος τίτλος της ημεδαπής ή αλλοδαπής αντίστοιχης ειδικότητας.  2) Άδεια Άσκησης Επαγγέλματος Κοινωνικής Εργασίας ή Κοινωνικού Λειτουργού |
| --- | --- |
| **109** | **ΤΥΠΙΚΑ ΠΡΟΣΟΝΤΑ**  1) Πτυχίο ή δίπλωμα ή απολυτήριος τίτλος ειδικότητας Μαγειρικής Τέχνης ή Τεχνικός Μαγειρικής Τέχνης ή αντίστοιχο πτυχίο ή δίπλωμα ή απολυτήριος τίτλος των παρακάτω σχολικών μονάδων: ΙΕΚ ή Τεχνικού Επαγγελματικού Εκπαιδευτηρίου Α’ ή Β’ κύκλου σπουδών ή Ενιαίου Πολυκλαδικού Λυκείου ή Τεχνικού Επαγγελματικού Λυκείου ή Τεχνικής Επαγγελματικής Σχολής δευτεροβάθμιας εκπαίδευσης ή σχολής μαθητείας του ΟΑΕΔ του Ν. 1346/1983 ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.  ΕΠΙΣΗΜΑΝΣΗ: Οι κάτοχοι πτυχίων Βασικής Εκπαίδευσης του Οργανισμού Τουριστικής Εκπαίδευσης και Κατάρτισης (ΟΤΕΚ) του τμήματος του β.δ. 151/1971 (ΦΕΚ 52 Α΄) Μαγειρικής Τέχνης διετούς κύκλου σπουδών υποχρεούνται να προσκομίσουν και απολυτήριο τίτλο τουλάχιστον Γ’ Γυμνασίου.  ή  Απολυτήριος τίτλος τουλάχιστον υποχρεωτικής εκπαίδευσης ( απολυτήριο τριταξίου γυμνασίου ή για υποψηφίους που έχουν αποφοιτήσει μέχρι και το 1980 απολυτήριο δημοτικού σχολείου) ή ισοδύναμος απολυτήριος τίτλος κατώτερης Τεχνικής Σχολής του Ν.Δ 580/1970 ή απολυτήριος τίτλος Εργαστηρίων Ειδικής Επαγγελματικής Εκπαίδευσης και Κατάρτισης του άρθρου 1 του Ν. 2817/2000 της ημεδαπής ή άλλος ισότιμος τίτλος της αλλοδαπής |

Οι υποψήφιοι θα πρέπει σωρευτικά να πληρούν τις παρακάτω προϋποθέσεις συμμετοχής:

* Να είναι Έλληνες πολίτες ή πολίτες άλλου κράτους μέλους της Ε.Ε. ή να είναι ομογενείς ή μετανάστες με δικαίωμα διαμονής και απασχόλησης στη χώρα μας
* Να είναι **άνεργοι με δελτίο ανεργίας σε ισχύ, με εξαίρεση την Ειδικότητα των Φαρμακοποιών,** η οποία δεν εγγράφεται στα Μητρώα Ανέργων του ΟΑΕΔ, από τους οποίους θα ζητείται η υποβολή Υπεύθυνης Δήλωσης, στην οποία θα δηλώνεται ότι ο υποψήφιος είναι άνεργος και ότι δεν έχει κάνει Έναρξη Επιτηδεύματος στην αρμόδια ΔΟΥ.
* Να είναι **νέοι/ ες ηλικίας από 18 έως 30 ετών** (Για το παραπάνω κριτήριο, το όριο ηλικίας υπολογίζεται με βάση την ημερομηνία λήξεως της προθεσμίας υποβολής των αιτήσεων συμμετοχής στη σχετική διαδικασία. Δηλαδή κατά την ημερομηνία λήξεως της προθεσμίας υποβολής των αιτήσεων συμμετοχής, ο υποψήφιος να μην έχει υπερβεί το 30ο έτος της ηλικίας του.)

Ως κριτήριο επιλογής ορίζονται σύμφωνα με τις προτεραιότητες και προδιαγραφές που θέτει το έργο «Δημιουργία ή και συνέχιση της λειτουργίας «Κοινωνικών Δομών Άμεσης Αντιμετώπισης της Φτώχειας» τα τυπικά κριτήρια καθώς και τα ειδικά κριτήρια.

Ως τυπικά κριτήρια ορίζονται τα παρακάτω: γνώση ξένης γλώσσας, Δίπλωμα οδήγησης, Β’ κατηγορίας, γνώση χειρισμού ηλεκτρονικού υπολογιστή.

Θα ληφθούν, επίσης, υπόψη κοινωνικά κριτήρια (ανεργία, οικογενειακό εισόδημα, οικογενειακή κατάσταση κτλ.), εργασιακή εμπειρία, χαρακτηριστικά προσωπικότητας κτλ.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι για την απόδειξη των ΑΠΑΙΤΟΥΜΕΝΩΝ ΠΡΟΣΟΝΤΩΝ, οφείλουν να προσκομίσουν τα κατά περίπτωση απαιτούμενα δικαιολογητικά όπως αυτά ορίζονται ακολούθως:

**1. ΓΕΝΙΚΑ:**

* Αποδεικτικό στοιχείο ταυτότητας (για τους Έλληνες πολίτες και τους πολίτες άλλου κράτους μέλους της Ε.Ε.). ή άλλου δημοσίου εγγράφου από το οποίο να προκύπτουν τα στοιχεία της ταυτότητας
* Ταυτότητα ομογενούς (για τους Έλληνες ομογενείς).
* Άδεια διαμονής σε ισχύ (για τους αλλοδαπούς τρίτων χωρών και Ε.Ε.).
* Δελτίο Ανεργίας σε ισχύ κατά την ημερομηνία υποβολής της αίτησης συμμετοχής στη διαδικασία επιλογής **και** βεβαίωση χρόνου ανεργίας από τον ΟΑΕΔ.

**2. ΑΠΑΙΤΟΥΜΕΝΑ ΠΡΟΣΟΝΤΑ:**

**Εφόσον** για συγκεκριμένες ειδικότητες ορίζονται από την ανακοίνωση απαιτούμενα (τυπικά ή τυχόν πρόσθετα) προσόντα, οι υποψήφιοι οφείλουν να προσκομίσουν:

* Τίτλο σπουδών από τον οποίο να προκύπτει η ημερομηνία κτήσης του.
* Άδεια άσκησης επαγγέλματος σε ισχύ ή λοιπές βεβαιώσεις ή πιστοποιητικά ή επαγγελματικές ταυτότητες (μόνο για τις ειδικότητες που ορίζει η ανακοίνωση).
* Πιστοποιητικά απόδειξης χειρισμού Η/Υ (όταν αυτά απαιτούνται σύμφωνα με την ανακοίνωση προσόντα), οι υποψήφιοι οφείλουν να προσκομίσουν τα κατά περίπτωση απαραίτητα δικαιολογητικά (ιστοσελίδα του Α.Σ.Ε.Π. ([www.asep.gr](http://www.asep.gr)) ακολουθώντας αντίστοιχα τη διαδρομή : Κεντρική σελίδα 🡪 Φορείς🡪 Υποδείγματα🡪 Παράρτημα: Γνώση Χειρισμού Η/Υ-Τρόπος Απόδειξης)
* Πιστοποιητικά γλωσσομάθειας (όταν αυτά απαιτούνται σύμφωνα με την ανακοίνωση προσόντα), οι υποψήφιοι οφείλουν να προσκομίσουν τα κατά περίπτωση απαραίτητα δικαιολογητικά (ιστοσελίδα του Α.Σ.Ε.Π. ([www.asep.gr](http://www.asep.gr)) ακολουθώντας αντίστοιχα τη διαδρομή : Κεντρική σελίδα 🡪 Φορείς🡪 Υποδείγματα🡪 Παράρτημα: Τίτλοι Γλωσσομάθειας- Τρόπος Απόδειξης).
* Αναφορικά με τα αποδεικτικά εργασιακής εμπειρίας, οι υποψήφιοι οφείλουν να προσκομίσουν τα κατά περίπτωση (π.χ., μισθωτοί, ελεύθεροι επαγγελματίες, απασχολούμενοι στο δημόσιο κ.ά.) απαραίτητα δικαιολογητικά απόδειξης της ζητούμενης εμπειρίας (π.χ., *βεβαίωση ασφαλιστικού φορέα, βεβαίωση εργοδότη, αντίγραφα συμβάσεων, παροχής υπηρεσιών, μίσθωσης έργου.*)
* Άδεια Οδήγησης, απαραίτητη για τη θέση **ΥΕ ΣΤΕΛΕΧΟΣ ΚΟΥΖΙΝΑΣ** για τη Δομή του Κοινωνικού Συσσιτίου.

**3. ΚΡΙΤΗΡΙΑ:**

**Για το κριτήριο «Κατάσταση ανέργου»:**

* Δελτίο Ανεργίας σε ισχύ κατά την ημερομηνία υποβολής της αίτησης συμμετοχής στη διαδικασία επιλογής.

**και**

* Βεβαίωση ΟΑΕΔ (για την απόδειξη του χρόνου ανεργίας)

**Για το κριτήριο «Οικογενειακό εισόδημα»:**

* Εκτύπωση εκκαθαριστικού σημειώματος ή αντίγραφο αυτού για το οικονομικό έτος 2016, για εισοδήματα δηλαδή που αποκτήθηκαν από 1/1/2015 έως 31/12/2015 ή
* Υπεύθυνη δήλωση του Ν.1599/86 ότι δεν υποχρεούται ο ωφελούμενος να υποβάλλει φορολογική δήλωση λόγω εισοδήματος θεωρημένη από την αρμόδια ΔΟΥ.

**Για το κριτήριο «Μέλος ευπαθών Κοινωνικών Ομάδων»:**

1. **Άτομα με αναπηρία (ΑμεΑ)**

Ως πιστοποιητικά έγγραφα της κατηγορίας αυτής χρησιμοποιείται:

* + - Είτε απόφαση της Πρωτοβάθμιας Υγειονομικής Επιτροπής του Ι.Κ.Α του Ν.2643/98
    - Είτε απόφαση της Διεύθυνσης Υγείας της Οικείας Νομαρχιακής Αυτοδιοίκησης (Ν.2683/99)
    - Είτε απόφαση του οικείου προνοιακού φορέα περί εισαγωγής σε καθεστώς ιδρυματικής περίθαλψης
    - Είτε κάρτα αναπηρίας που προβλέπεται στο Π.Δ 210/1998

1. **Παλιννοστούντες**

Ως πιστοποιητικά έγγραφα της κατηγορίας αυτής χρησιμοποιείται:

* Πιστοποιητικό μετοικεσίας
* Αντίγραφο της αστυνομικής ταυτότητας ή διαβατηρίου (προσωρινό διαβατήριο στο οποίο αναγράφεται ως υπηκοότητα η Ελληνική ή Ελληνικό διαβατήριο στο οποίο αναφέρεται η φράση « Ιθαγένεια Ελληνική» χωρίς να αναφέρεται η φράση Υπηκοότητα Ελληνική)
* **Ή** Βεβαίωση από αρμόδια αρχή ( υπουργείο, νομαρχία κ.λ.π) που έχει αποφανθεί για την ιθαγένεια του ατόμου και το κατατάσσει στην κατηγορία των παλιννοστούντων ( κυρίως για άτομα από την πρώην ΕΣΣΔ)

1. **Χρήστες και πρώην χρήστες τοξικών ουσιών**

Ως πιστοποιητικά έγγραφα της κατηγορίας αυτής χρησιμοποιείται:

* Είτε αποδεικτικό απεξάρτησης / βεβαίωση από θεσμοθετημένο φορέα δημοσίου ή ιδιωτικού φορέα απεξάρτησης ( 18 Άνω, ΚΕ.Θ.Ε.Α ή από άλλες θεραπευτικές κοινότητες στις οποίες έχει χορηγήσει το Υπουργείο Υγείας και ο Ο.ΚΑ.ΝΑ)
* Είτε βεβαίωση από θεσμοθετημένο φορέα δημοσίου ή ιδιωτικού φορέα απεξάρτησης για όσους βρίσκονται στο στάδιο κοινωνικής επανένταξης
* Είτε βεβαίωση του Ο.ΚΑ.ΝΑ για όσους έχουν ολοκληρώσει πρόγραμμα μεθαδόνης του Ο.ΚΑ.ΝΑ

1. **Αποφυλακισμένοι**

Ως πιστοποιητικό έγγραφο της κατηγορίας αυτής χρησιμοποιείται:

* Αποφυλακιστήριο

1. **Πρόσφυγες**

Ως πιστοποιητικά έγγραφα της κατηγορίας αυτής χρησιμοποιείται:

* Θεωρημένο αντίγραφο Ειδικού Δελτίου Ταυτότητας αλλοδαπού που ζήτησε να αναγνωριστεί ως πρόσφυγας ή αντίγραφο απόφασης αναγνώρισης προσφυγικής ιδιότητας
* Θεωρημένο αντίγραφο άδειας παραμονής ( πενταετούς ισχύος, η οποία ανανεώνεται για ίσο χρόνο)
* Θεωρημένο αντίγραφο άδειας εργασίας ( σε περίπτωση που του έχει χορηγηθεί άδεια εργασίας από τις κατά τόπους αρμόδιες υπηρεσίες Επιθεώρησης Εργασίας της Νομαρχιακής Αυτοδιοίκησης δεν είναι απαραίτητη η προσκόμιση των παραπάνω δικαιολογητικών)

1. **Μειονότητες και άτομα με πολιτιστικές και θρησκευτικές ιδιαιτερότητες ( στην κατηγορία αυτή περιλαμβάνονται οι Έλληνες Τσιγγάνοι, οι Πομάκοι και οι Μουσουλμάνοι, που πιστοποιούνται με βάση τη γλώσσα ( Ρομανί, Πομακικί), τις παραδόσεις και τη θρησκεία τους.**

Ως πιστοποιητικά έγγραφα της κατηγορίας αυτής χρησιμοποιείται:

* Αντίγραφο αστυνομικής ταυτότητας
* Πιστοποιητικό οικογενειακής κατάστασης
* Βεβαίωση μόνιμης κατοικίας

1. **Μετανάστες**

Ως πιστοποιητικά έγγραφα της κατηγορίας αυτής χρησιμοποιείται:

* Άδεια παραμονής
* Άδεια εργασίας
* Πιστοποιητικό οικογενειακής κατάστασης

1. **Άνεργοι**

Ως πιστοποιητικά έγγραφα της κατηγορίας αυτής χρησιμοποιείται:

( βλ. παραπάνω)

1. **Θύματα trafficking και θύματα ενδοοικογενειακής βίας**

Ως πιστοποιητικά έγγραφα της κατηγορίας αυτής χρησιμοποιείται:

* Βεβαίωση δημοσίου προνοιακού φορέα ( Εθνικό Κέντρο Άμεσης Κοινωνικής Βοήθειας, Κοινωνικοί Ξενώνες, Ξενώνες κακοποιημένων γυναικών)

1. **Άστεγοι**

Ως πιστοποιητικά έγγραφα της κατηγορίας αυτής χρησιμοποιείται:

* Είτε Απόφαση της διεύθυνσης Πρόνοιας της οικείας Νομαρχιακής Αυτοδιοίκησης περί υπαγωγής στο πρόγραμμα του Λογαριασμού Πρώτων Βοηθειών
* Είτε Βεβαίωση δημοσίου προνοιακού φορέα (Εθνικό Κέντρο Άμεσης Κοινωνικής Βοήθειας, Κοινωνικοί Ξενώνες, Κοινωνική Υπηρεσία Δήμου)

1. **Άτομα ευρισκόμενα σε κατάσταση φτώχειας ή απειλούμενα από φτώχεια**

* Υπεύθυνη δήλωση θεωρημένη από την εφορία μη υποβολής φορολογικής δήλωσης λόγω χαμηλού εισοδήματος ή φωτοτυπία βιβλιαρίου απορίας ή πρόνοιας

**Για το κριτήριο** **«Οικογενειακή κατάσταση»:**

* Πιστοποιητικό οικογενειακής κατάστασης του οικείου δήμου.
* Δελτίο Ανεργίας σε ισχύ του/της συζύγου στην περίπτωση που και οι δύο σύζυγοι είναι άνεργοι.
* Εκτύπωση εκκαθαριστικού σημειώματος ή αντίγραφο αυτού για το οικονομικό έτος 2016, για εισοδήματα δηλαδή που αποκτήθηκαν από 1/1/2015 έως 31/12/2015, προκειμένου για την απόδειξη του αριθμού των προστατευόμενων μελών.

**Για το κριτήριο** **«Ανήλικα Τέκνα»**

* Πιστοποιητικό οικογενειακής κατάστασης του οικείου δήμου ή εκκαθαριστικό σημείωμα ή αντίγραφο αυτού για το οικονομικό έτος 2016.

**Για το κριτήριο «Εργασιακή Εμπειρία»**

* Ανάλογα την ειδικότητα πρόσληψης (με ή χωρίς άδεια άσκησης επαγγέλματος) οι υποψήφιοι οφείλουν να προσκομίσουν τα κατά περίπτωση (π.χ., μισθωτοί, ελεύθεροι επαγγελματίες, απασχολούμενοι στο δημόσιο κ.ά.) απαραίτητα δικαιολογητικά απόδειξης της ζητούμενης εμπειρίας (π.χ., *βεβαίωση ασφαλιστικού φορέα, υπεύθυνη δήλωση εμπειρίας όπως παραπάνω)*

**Για το κριτήρια «Χαρακτηριστικά Προσωπικότητας»**

* Για την εξέταση των υποκριτηρίων «Χαρακτηριστικά Προσωπικότητας», πρόκειται να διενεργηθούν Προσωπικές Συνεντεύξεις και συμπλήρωση ερωτηματολογίου, με τους υποψήφιους ωφελούμενους, οι οποίοι πληρούν στο σύνολο τους τα τυπικά κριτήρια όπως παραπάνω.

**ΕΠΙΣΗΜΑΝΣΕΙΣ ΓΙΑ ΤΑ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ:**

1. Διόρθωση ή συμπλήρωση των αιτήσεων, συμπλήρωση τυχόν ελλειπόντων στοιχείων, έστω και συμπληρωματικών ή διευκρινιστικών, επιτρέπεται μόνο μέχρι τη λήξη της προθεσμίας υποβολής των αιτήσεων συμμετοχής στη διαδικασία επιλογής.
2. Τα απαραίτητα δικαιολογητικά προσκομίζονται σε πρωτότυπα ή αντίγραφα.

**Υποβολή αιτήσεων συμμετοχής**

Οι ενδιαφερόμενοι καλούνται να συμπληρώσουν την αίτηση και να την υποβάλουν είτε αυτοπροσώπως, είτε με άλλο εξουσιοδοτημένο από αυτούς πρόσωπο, είτε ταχυδρομικά με συστημένη επιστολή, στα γραφεία του Δικαιούχου φορέα, στη διεύθυνση: **Αισχύλου 5, Τ.Κ. 12134, Περιστέρι, απευθύνοντάς την προς Κ.Σ.Δ.Ε.Ο «ΕΔΡΑ», για τις Κοινωνικές Δομές Αντιμετώπισης της Φτώχειας στο Δήμο Ιλίου.**

**Ώρες συναλλαγής κοινού 10:00-13:00.**

**Η καταληκτική προθεσμία υποβολής των αιτήσεων είναι έως και 1/9/2016 και ώρα 13:00 μ.μ.**

**Πληροφορίες: κα. Λιάκου Δανάη, τηλ. επικοινωνίας: 217 7158001, 210 2610798.**